কসুন রজিতা

চন্দ্রশেখর আরাচ্চিলাগে কসুন রজিতা (সিংহলি: කසුන් රාජිත; জন্ম: ১ জুন, ১৯৯৩) মাতারা এলাকায় জন্মগ্রহণকারী শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে শ্রীলঙ্কার পক্ষে আন্তর্জাতিক পর্যায়ে সকল স্তরের ক্রিকেটে অংশগ্রহণ করছেন। ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন কসুন রজিতা। সেন্ট সারভাটিয়াস কলেজে পড়াশুনো করেছেন তিনি। ২০১৫ সাল থেকে কসুন রজিতা’র প্রথম-শ্রেণীর খেলোয়াড়ী জীবন চলমান রয়েছে। দৃশ্যতঃ ২০১৫ সালের পূর্বে কসুন রজিতা’র পরিচিতি ছিল না। তবে, ঐ বছরের আগস্ট মাসে সফররত ভারতীয় একাদশের বিপক্ষে তিনদিনের খেলায় অংশগ্রহণের মাধ্যমে প্রথমবারের মতো ডানহাতি সিমার হিসেবে আভাষ দেন। আগস্ট, ২০১৫ সালে সফররত ভারতীয় একাদশের বিপক্ষে প্রস্তুতিমূলক খেলায় শ্রীলঙ্কা বোর্ড সভাপতি একাদশের বিপক্ষে খেলায় অংশ নেন। খেত্তারামায় ৫/৬৮ পান। এক স্পেলে তিনি শিখর ধাওয়ান, বিরাট কোহলি ও রোহিত শর্মাকে বিদেয় করেন। এরপর, দ্বিতীয় ইনিংসে পুনরায় বিরাট কোহলি’র উইকেট পান তিনি। ধারালো পেসে সিম বোলিংয়ে দক্ষ তিনি। ঘরোয়া ক্রিকেট মৌসুমে দূর্দান্ত খেলার এক পর্যায়ে তাকে টি২০ বোলার হিসেবে খেলানো হয়। সুপার টি২০ প্রভিন্সিয়াল টুর্নামেন্টে দ্বিতীয় সর্বোচ্চ উইকেট সংগ্রাহকের মর্যাদাপ্রাপ্ত হন। ছয় খেলায় ১০ উইকেট পান তিনি। এরফলে, আন্তর্জাতিক পর্যায়ে টি২০আইয়ে অভিষেক ঘটে তার। মার্চ, ২০১৮ সালের সুপার ফোর প্রভিন্সিয়াল টুর্নামেন্টের জন্যে তাকে ক্যান্ডি দলের সদস্য করা হয়। এ প্রতিযোগিতায় তিনি ক্যান্ডি দলের সর্বোচ্চ উইকেট শিকারীতে পরিণত হন। দুই খেলায় দশটি ডিসমিসাল ঘটান। পরের মাসে সুপার প্রভিন্সিয়াল ওয়ান ডে টুর্নামেন্টে ক্যান্ডি দলের সদস্য হন। আগস্ট, ২০১৮ সালে এসএলসি টি২০ লীগে গালে দলের সদস্য হন। এ প্রতিযোগিতায়ও তিনি সর্বোচ্চ উইকেট শিকারী ছিলেন। ছয় খেলায় তেরোটি ডিসমিসাল ঘটান তিনি। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ক্যান্ডি দলের পক্ষে খেলার জন্যে তাকে অন্তর্ভুক্ত করা হয়। সমগ্র খেলোয়াড়ী জীবনে আটটিমাত্র টেস্ট, নয়টিমাত্র একদিনের আন্তর্জাতিক ও দশটিমাত্র টি২০আইয়ে অংশগ্রহণ করেছেন কসুন রজিতা। ১৪ জুন, ২০১৮ তারিখে গ্রোস আইলেটে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ২০২০ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি। ২০১৫-১৬ মৌসুমে শ্রীলঙ্কা দলের সদস্যরূপে ভারত গমনের সুযোগ পান। ৯ ফেব্রুয়ারি, ২০১৬ তারিখে পুনেতে অনুষ্ঠিত স্বাগতিক ভারতের বিপক্ষে প্রথম টি২০আইয়ে অভিষেক ঘটে তার। নিজস্ব প্রথম ওভারেই ভারতের শীর্ষস্তরের দুইজন ব্যাটসম্যানকে আউট করেন। অন্যান্য সিমারদের সহযোগিতা নিয়ে ভারত দলকে ১০১ রানে গুটিয়ে দেন এবং খুব সহজেই জয়লাভে ভূমিকা রাখেন ও তিন-খেলা নিয়ে গড়া সিরিজে ১-০ ব্যবধানে এগিয়ে নিয়ে যান। ৩/২৯ বোলিং পরিসংখ্যান গড়ে ম্যান অব দ্য ম্যাচের পুরস্কার লাভ করেন তিনি। এ জয়ের ফলে শ্রীলঙ্কা দল টি২০আই র‍্যাঙ্কিংয়ে শীর্ষ স্থান দখল করে। মে, ২০১৮ সালে মাহেলা উদাত্তে, জেফ্রি ভ্যান্ডারসে’র সাথে শ্রীলঙ্কার টেস্ট দলের সদস্যরূপে ওয়েস্ট ইন্ডিজ গমন করেন। ১৪ জুন, ২০১৮ তারিখে গ্রোস আইলেটে অনুষ্ঠিত সিরিজের দ্বিতীয় টেস্টে ওয়েস্ট ইন্ডিজের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ক্রেগ ব্রেদওয়েটকে বিদেয় করে তিনি তার প্রথম টেস্ট উইকেট লাভ করেন। ২০১৮ সালে দক্ষিণ আফ্রিকা দল শ্রীলঙ্কা সফরে আসে। জুলাই, ২০১৮ সালে সফরকারীদের বিপক্ষে দলে অধিনায়কের দায়িত্ব নিয়ে ফিরে আসা অ্যাঞ্জেলো ম্যাথিউসের নেতৃত্বে ওডিআই সিরিজে অংশগ্রহণকল্পে তাকে শ্রীলঙ্কা দলে রাখা হয়। ১ আগস্ট, ২০১৮ তারিখে ডাম্বুলায় অনুষ্ঠিত দ্বিতীয় দিবা-রাত্রির খেলায় সফরকারীদের বিপক্ষে তার ওডিআই অভিষেক ঘটে। কুইন্টন ডি কককে বিদেয় করে প্রথম ওডিআই উইকেট লাভ করেন তিনি। ২০১৮-১৯ মৌসুমে শ্রীলঙ্কা দলের সাথে ফিরতি সফরে দক্ষিণ আফ্রিকা গমন করেন তিনি। মার্চ, ২০১৯ সালে সেন্ট জর্জেসে অনুষ্ঠিত চতুর্থ ওডিআইয়ে অংশ নেন তিনি। ইসুরু উদানা’র সাথে শেষ উইকেট জুটিতে শ্রীলঙ্কার পক্ষে ৫৮ রান সংগ্রহ করে নতুন রেকর্ড গড়েন। নিচেরসারির ব্যাটসম্যান ইসুরু উদানা’র অর্ধ-শতকের কল্যাণে শ্রীলঙ্কা দল ১৮৯ রান তুলতে সমর্থ হয়। তবে, এ জুটিতে তিনি কোন রান সংগ্রহ করতে পারেননি। শূন্য রানে অপরাজিত অবস্থায় মাঠ ছাড়েন। জুন, ২০১৯ সালে ক্রিকেট বিশ্বকাপের খেলায় তাকে শ্রীলঙ্কা দলে যুক্ত করা হয়। প্রতিযোগিতার শেষ দুই খেলায় অংশগ্রহণের সুযোগ পান তিনি। গুটিবসন্তে আক্রান্ত নুয়ান প্রদীপের স্থলাভিষিক্ত হন তিনি। ২০১৯-২০ মৌসুমে অস্ট্রেলিয়া গমন করেন। ২৭ অক্টোবর, ২০১৯ তারিখে সিরিজের প্রথম টি২০আইয়ে অনাকাঙ্খিত রেকর্ডের সাথে নিজ নামকে যুক্ত করেন তিনি। নির্ধারিত চার ওভারে ৭৫ রান খরচ করেন। এরফলে, টি২০আইয়ের ইতিহাসে সর্বাধিক ব্যয়বহুল বোলিং পরিসংখ্যান গড়েন তিনি। "Kasun Rajitha"। ESPN Cricinfo। সংগ্রহের তারিখ ৭ আগস্ট ২০১৫।  "India tour of Sri Lanka, Tour Match: Sri Lanka Board President's XI v Indians at Colombo (RPS), Aug 6-8, 2015"। ESPN Cricinfo। সংগ্রহের তারিখ ৭ আগস্ট ২০১৫।  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "Sri Lanka Super Four Provincial Tournament, 2017/18, Kandy: Batting and bowling averages"। ESPN Cricinfo। সংগ্রহের তারিখ ২৪ এপ্রিল ২০১৮।  "SLC Super Provincial 50 over tournament squads and fixtures"। The Papare। সংগ্রহের তারিখ ২৭ এপ্রিল ২০১৮।  "SLC T20 League 2018 squads finalized"। The Papare। সংগ্রহের তারিখ ১৬ আগস্ট ২০১৮।  "SLC T20 League, 2018: Most wickets"। ESPN Cricinfo। সংগ্রহের তারিখ ২ সেপ্টেম্বর ২০১৮।  "Squads, Fixtures announced for SLC Provincial 50 Overs Tournament"। The Papare। সংগ্রহের তারিখ ১৯ মার্চ ২০১৯।  "Sri Lanka tour of India and Bangladesh, 1st T20I: India v Sri Lanka at Pune, Feb 9, 2016"। ESPN Cricinfo। সংগ্রহের তারিখ ৯ ফেব্রুয়ারি ২০১৬।  "Sri Lanka seamers topple India on green track"। ESPNcricinfo। সংগ্রহের তারিখ ৯ ফেব্রুয়ারি ২০১৬।  "Udawatte, Rajitha, Vandersay picked for West Indies Tests"। ESPN Cricinfo। সংগ্রহের তারিখ ১১ মে ২০১৮।  "2nd Test, Sri Lanka tour of West Indies at Gros Islet, Jun 14-18 2018"। ESPN Cricinfo। সংগ্রহের তারিখ ১৪ জুন ২০১৮।  "Angelo Mathews returns as Sri Lanka ODI captain for SA series"। ESPN Cricinfo। সংগ্রহের তারিখ ২৪ জুলাই ২০১৮।  "2nd ODI (D/N), South Africa Tour of Sri Lanka at Dambulla, Aug 1 2018"। ESPN Cricinfo। সংগ্রহের তারিখ ১ আগস্ট ২০১৮।  "De Kock, bowlers, power South Africa to comfortable win"। ESPN Cricinfo। সংগ্রহের তারিখ ১ আগস্ট ২০১৮।  "Tailender Isuru Udana clubs half-century to help Sri Lanka reach 189 all out at St George's"। Times Live। সংগ্রহের তারিখ ১৩ মার্চ ২০১৯।  "Nuwan Pradeep ruled out of CWC19 through illness"। International Cricket Council। সংগ্রহের তারিখ ২৯ জুন ২০১৯।  "Sri Lanka Bowler Kasun Rajitha Achieves Unwanted Record; Concedes 75 Runs In 4 Overs"। Cricket Addictor। সংগ্রহের তারিখ ২৭ অক্টোবর ২০১৯।  আকিলা ধনঞ্জয় কপিলা বিজেগুণবর্ধনে প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে কসুন রজিতা (ইংরেজি) ক্রিকেটআর্কাইভে কসুন রজিতা (সদস্যতা প্রয়োজনীয়) (ইংরেজি)